17.1.2022
SL
Uradni list Evropske unije
C 24/19
Stranke v postopku v glavni stvari Pritožnica: Taxi Horn Tours BV Nasprotne stranke v postopku s pritožbo: gemeente Weert, gemeente Nederweert, Touringcars VOF
Vprašanja za predhodno odločanje 1.
Če imajo sodelujoče osebe (fizične in/ali pravne osebe) skupno podjetje (v tej zadevi v obliki družbe z neomejeno odgovornostjo): — ali mora vsaka od sodelujočih oseb predložiti ločen enotni evropski dokument v zvezi z oddajo javnega naročila; ali — morajo vsaka od sodelujočih oseb in njihovo skupno podjetje predložiti ločen enotni evropski dokument v zvezi z oddajo javnega naročila; ali pa — mora samo skupno podjetje predložiti en enotni evropski dokument v zvezi z oddajo javnega naročila? 2.
Ali je pri tem drugače v primeru,: — če je skupno podjetje ustanovljeno za določen ali nedoločen čas (trajno); — ko so sodelujoče osebe same gospodarski subjekti; — ko sodelujoče osebe upravljajo lastno podjetje, ki je podobno skupnemu podjetju oziroma vsaj deluje na istem trgu; — ko skupno podjetje ni pravna oseba; — ko ima lahko skupno podjetje (od premoženja družbenikov) ločeno premoženje (in je iz tega mogoče povrniti škodo); — če je skupno podjetje na podlagi nacionalnega prava upravičeno za zastopanje sodelujočih oseb pri odgovorih na vprašanja iz enotnega evropskega dokumenta v zvezi z oddajo javnega naročila; — ko na podlagi nacionalnega prava v primeru družbe z neomejeno odgovornostjo družbeniki nase prevzemajo obveznosti iz javnega naročila in so solidarno odgovorni za izpolnitev teh obveznosti (in torej ne sama družba z neomejeno odgovornostjo)? 3.
Če je pomembnih več dejavnikov, naštetih v drugem vprašanju, kakšno je medsebojno razmerje med temi dejavniki?
Ali so nekateri dejavniki pomembnejši od drugih ali celo odločilni? 4.
Ali je res, da se v primeru skupnega podjetja od sodelujoče osebe v vsakem primeru zahteva ločen enotni evropski dokument v zvezi z oddajo javnega naročila, če se bodo za izvedbo naročila uporabila (tudi) sredstva, ki pripadajo lastnemu podjetju te osebe (kot so zaposleni in oprema)? 5.
Ali mora skupno podjetje izpolnjevati določene zahteve, da se lahko šteje za en sam gospodarski subjekt?
Če je odgovor pritrdilen, katere so te zahteve?
Predlog za sprejetje predhodne odločbe, ki ga je vložilo Raad van State (Nizozemska) 18. oktobra 2021 – K. R., druga stranka: Staatssecretaris van Justitie en Veiligheid (Zadeva C-637/21) (2022/C 24/25) Jezik postopka: nizozemščina Predložitveno sodišče Raad van State